ลือสะพัด หมอหนุ่มโดดสะพานสาทรฆ่าตัวตาย น้ำเชี่ยวยังหาร่างไม่เจอ
เครดิตภาพ:จิ๊วอาสา,กลุ่มไลน์นักข่าวส่งต่อข้อความ หมอหนุ่มคิดสั้นกระโดดสะพานสาทร ท่ามกลางกระแสน้ำเชี่ยว ร่างจมหายกลางเจ้าพระยา ตำรวจ สน.ปากคลองสาน ยันตามข้อมูลที่มี เป็นชายผมสั้น รูปร่างท้วม,เมื่อเวลาประมาณ 09.30 น. วันที่ 12 มิ.ย. 61 ร.ต.อ.จีระศักดิ์ ลิ่มเจริญ ร้อยเวรสอบสวน สน.ปากคลองสาน รับแจ้งเหตุมีผู้กระโดดแม่น้ำเจ้าพระยา บริเวณสะพานสมเด็จพระเจ้าตากสินมหาราช ฝั่งธนบุรี ถ.เจริญนคร แขวงคลองต้นไทร เขตคลองสาน กรุงเทพฯ จึงรุดไปตรวจสอบ พร้อมประสานชุดประดาน้ำ มูลนิธิร่วมกตัญญู,ที่เกิดเหตุ ทราบว่าผู้ที่กระโดดจากสะพานลงแม่น้ำเจ้าพระยา เป็นผู้ชายผมสั้น รูปร่างท้วม ก่อนที่ทางเจ้าหน้าที่ไปตรวจสอบ โดยบริเวณด้านบนสะพานไม่พบหลักฐานใดๆ โดยผู้เห็นเหตุการณ์ เป็นคนขับเรือที่จอดเรืออยู่บริเวณใต้สะพาน เปิดเผยว่า ขณะจอดเรือลอยลำอยู่ ก็ได้ยินเสียงร้องของคนที่กระโดดลงมาจากสะพาน เมื่อหันไปดูก็พบผู้ชายกำลังจมลงในแม่น้ำเจ้าพระยา แต่ไม่สามารถเข้าช่วยเหลือได้ทัน จึงได้แจ้งให้เจ้าหน้าที่มาตรวจสอบดังกล่าว,อย่างไรก็ตาม ทางเจ้าหน้าที่ได้ประสานงานหน่วยกู้ภัยมูลนิธิร่วมกตัญญูเพื่อทำการค้นหา แต่เนื่องจากบริเวณดังกล่าวกระแสน้ำเชี่ยว จึงได้ยุติการค้นหาชั่วคราว,รายงานข่าวแจ้งว่า กลุ่มไลน์นักข่าวมีการส่งต่อข้อความว่า ผู้ที่กระโดดสะพาน เป็นนายแพทย์ ซึ่งยังคงอยู่ระหว่างหาข้อเท็จจริง.
กลุ่มไลน์นักข่าวส่งต่อข้อความ หมอหนุ่มคิดสั้นกระโดดสะพานสาทร ท่ามกลางกระแสน้ำเชี่ยว ร่างจมหายกลางเจ้าพระยา ตำรวจ สน.ปากคลองสาน ยันตามข้อมูลที่มี เป็นชายผมสั้น รูปร่างท้วม
โดดสะพาน,สะพานสาทร,ฆ่าตัวตาย,หมอหนุ่ม,หมอโดดสะพาน,ข่าวทั่วไป